**กิตติกรรมประกาศ**

 วิทยานิพนธ์ฉบับนี้สำเร็จลุล่วงได้ด้วยดี ด้วยความกรุณาอย่างยิ่งจาก ผู้ช่วยศาสตราจารย์ ดร.ไพศาล วรคำ อาจารย์ปรึกษาวิทยานิพนธ์หลัก และผู้ช่วยศาสตราจารย์ ดร.ปิยะธิดา ปัญญา อาจารย์ปรึกษาวิทยานิพนธ์ร่วม ที่ได้ถ่ายทอดความรู้แนวคิด ตลอดจนตรวจสอบแก้ไขข้อบกพร่องต่าง ๆ ด้วยความเอาใจใส่อย่างดียิ่ง ผู้วิจัยขอกราบขอบพระคุณไว้ ณ โอกาสนี้

 ขอกราบขอบพระคุณ นายสุนัย สุวงศ์ นางสาววราภรณ์ บุญเจียม นางสุเทียน ดาศรี นางทัศนีย์ กะการดี และนางสุภาพร หอมมาลา ที่กรุณาเป็นผู้เชี่ยวชาญพิจารณาตรวจสอบคุณภาพเครื่องมือที่ใช้ในการวิจัย และให้คำแนะนำอย่างดียิ่ง ในการสร้างแบบทดสอบให้มีความสมบูรณ์ยิ่งขึ้น

 ขอขอบพระคุณ ผู้ช่วยศาสตราจารย์ ว่าที่ ร.ต. ดร.อรัญ ซุยกระเดื่อง และ ผู้ช่วยศาสตราจารย์ ดร.ญาณภัทร สีหะมงคล กรรมการสอบวิทยานิพนธ์ ที่กรุณาให้คำแนะนำอย่างดียิ่ง และกราบของพระคุณอาจารย์ประจำสาขาวิชาวิจัยและประเมินผลการศึกษาทุกท่าน ที่ได้อบรมสั่งสอนให้วิชาความรู้ซึ่งเป็นประโยชน์ต่อการทำวิทยานิพนธ์ฉบับนี้จนสำเร็จ

 ขอขอบพระคุณ คณะครู ผู้บริหารสถานศึกษา โรงเรียนกลุ่มตัวอย่าง ผู้ประเมินและนักเรียนกลุ่มตัวอย่างที่ให้ความร่วมมือและอำนวยความสะดวก ในการเก็บรวบรวมข้อมูลเป็นอย่างดี

 ขอขอบคุณ บิดา มารดา สามี และสมาชิกในครอบครัวทุกคนที่ให้กำลังใจ สนับสนุนการศึกษาของผู้วิจัยมาโดยตลอด ซึ่งคุณค่าและประโยชน์จากวิทยานิพนธ์นี้ ขอมอบเป็นเครื่องบูชา และรำลึกถึงพระคุณบิดา มารดา ตลอดจนบูรพาจารย์และผู้มีพระคุณทุกท่าน

 นางกิติยาภรณ์ สุปะทัง